Joseph Flores (politiku Malti)

Joseph Flores (1907– 8 ta’ Marzu 1974) kien imħallef u politiku Malti.

 Ħajja bikrija 
Flores twieled fl-1907 fil-Ħamrun, Malta. Wara l-iskola huwa rreġistra fl-Università ta’ Malta u beda kors fl-istudju tal-liġi. Dan servih biex jiżviluppa l-karriera tiegħu fil-qasam legali, u eventwalment inħatar bħala imħallef.

 Karriera politika 
Flores kien miġbud lejn l-isfera politika, iżda l-ewwel darba li ħareġ għall-elezzjoni ġenerali tal-1932 ma telgħax. Madankollu, eventwalment ġie elett, bħala kandidat għall-Malta Labour Party, għal tliet mandati suċċessivi matul is-snin ħamsin. Dan il-perjodu, eżatt qabel l-Indipendenza kien wieħed ta’ taqlib għax-xellug Malti. Qasma bejn l-MLP u l-Partit tal-Ħaddiema (MWP) wasslet biex dan tal-aħħar jifforma koalizzjoni man-Nazzjonalisti biex iżomm il-gvern fil-bidu tas-snin 50. 

Mill-1949 sal-1955, Flores serva bħala Viċi Kap tal-MLP fl-Assemblea. Fl-1955 il-MLP tela' fil-gvern taħt it-tmexxija ta' Dom Mintoff. Dik il-leġiżlatura kienet iddominata mill-kwistjoni tal-integrazzjoni mar-Renju Unit .

Tali kienet il-pożizzjoni ta’ Flores fi ħdan il-grupp dominanti Laburista li nħatar l-Ispeaker tal-Assemblea Leġiżlattiva Maltija fl-1955. Aktar tard inħatar Imħallef u għalhekk irriżenja minn membru tal-Assemblea Leġiżlattiva.

Flores kien influwenti wkoll fl-introduzzjoni tal-politika ta’ probation kriminali f’Malta. Fl-1955, adotta wħud mill-proposti li kienu ġew żviluppati minn Sir Alexander Paterson, Kummissarju tal-Ħabsijiet għall-Ingilterra u Malta. Paterson kien issuġġerixxa li tintuża s-sistema soċjali diġà fis-seħħ – fil-każ ta’ Malta il-korp tal-pulizija u l-knisja kattolika.M. Montebello, 'The Impact of Radicalisation on community punishments in Malta, 2007' from 

 Post il-ħajja politika 
Ftit qabel irtira huwa ħa kariga oħra bħala viċi-president tal-qorti kostituzzjonali ta' Malta.

Flores kien jgħix fi żmien meta l-identità sesswali tal-individwu kienet protetta ħafna. Joseph Carmel Chetcuti issostni li Flores kellu relazzjoni Herbert Ganado, anke jekk serva bħala l-best man fit-tieġ tiegħu. Chetcuti jiddeskrivi kif, "Lejlet it-tieġ, Flores libes ta' mara, u f'okkażjoni oħra, Flores u oħrajn għamlu drag show fejn kien impressjoni tar-Reġina Vittorja."Joseph Chetcuti in "Who's who in Gay and Lesbian History, Ed Aldrich and Wotherspoon, London, 2000Queer Mediterranean Memories, Joseph Carmel Chetcuti, Australia, 2010

Wara li rtira reġa' għallem il-liġi fl-Università ta' Malta. 

Flores miet fl-1974 u ġie midfun fiċ-ċimiterju ta’ Santa Marija Addolorata.

 Referenzi 

Kategorija:Nies mill-Ħamrun
Kategorija:Mietu fl-1974
Kategorija:Twieldu fl-1907
Kategorija:Alunni tal-Università ta' Malta
Kategorija:Presidenti tal-Kamra tad-Deputati - Speakers (Malta)
Kategorija:Ġudikatura Maltija
Kategorija:Politiċi tal-Partit Laburista (Malta)